钦定古今图书集成/明伦汇编/闺媛典/第051卷 > 马时宁妻汤氏〈李氏附〉
## 钦定古今图书集成/明伦汇编/闺媛典/第051卷 > 马时宁妻汤氏〈李氏附〉

按《广东通志》：“汤氏名卯娘，新会人。父应壁，陕西乾州
判。卯娘年二十，为乡人马时宁妻五。越月被掳，贼舆
之，将以献其魁，卯娘大骂，贼怒杀之。时正统己巳也。
天顺癸未，有李氏者，庞某妇，闻流贼势迫，自缢死。”弘
治戊申，博罗何宇新曰：“贼临增城，博罗之界，妇人被
掳者十八人，经二夕，其家赎还，竟无一死。卯娘死时”，
其间含垢者不啻千百人，若卯娘者鲜矣。